રાજ્ય સહિત દેશભરમાં ટ્રાફિક અને અકસ્માતની ઘટનાઓ ખુબ વધી રહી છે. દરેક શહેરમાં વાહનોમાં સતત વધારો થતો જઈ રહ્યો છે, જેને લઈ અકસ્માત વધી રહ્યા છે. રોજે રોજ કેટલાએ લોકો રોડ અકસ્માતમાં મોતને ભેટી રહ્યા છે. સરકાર દ્વારા પણ રોડ અકસ્માતને લઈ ઝડપની મજા, મોતની સજા જેવા સ્લોગન લગાવવામાં આવે છે. પરંતુ, લોકોની બેદરકારી અને રોડ રસ્તા ખરાબ હોવાના કારણે અકસ્માતનો ભોગ લોકો બનતા હોય છે. વાહન ચલાવવામાં થોડી અસાવધાની મોતને આમંત્રણ આપી દે છે. આવી જ વધુ બે ઘટના નવા વર્ષની શરૂઆતમાં જ સામે આવી છે. એક અકસ્માતની ઘટના વલસાડમાં સર્જાઈ છે, તો બીજી ઘટના બનાસકાંઠાથી સામે આવી છે. આ બે દુર્ઘટનાઓમાં કુલ પાંચ લોકોના મોત નિપજ્યા છે.